కార్తికేయ గుమ్మకొండ

కార్తికేయ గుమ్మకొండ, దక్షిణాది చిత్రాలతో పేరొందిన నటుడు. అజయ్ భూపతి దర్శకత్వం వహించిన ఆర్‌ఎక్స్‌ 100 తో తన మొదటి విజయం సాధించడమే కాక తన అద్భుతమైన నటనతో విమర్శకుల ప్రశంసలు పొందారు. హీరో నాని నటించిన నాని గ్యాంగ్ లీడర్ లో ప్రతినాయకుడిగా నటించడమే కాక, గుణ 369,  90ఎంఎల్  చిత్రాల ద్వారా కమర్షియల్ హీరోగా కూడా మంచి విజయాలు సాధించాడు.

జీవితం - విద్యార్హత
కార్తికేయ తండ్రి గుమ్మకొండ విట్టల్ రెడ్డి నాగార్జున గ్రూప్ ఆఫ్ స్కూల్స్ అధినేత, తల్లి గుమ్మకొండ రజనీ విద్యావేత్త. రంగా రెడ్డి జిల్లా హైదరాబాద్, వనస్థలిపురంలో నాగార్జున పాఠశాలలో విద్యను పూర్తి చేసి విజయవాడలోని శ్రీ చైతన్య కళాశాలలో తన ఇంటర్మీడియేట్ విద్యను కొనసాగించాడు. వరంగల్ లోని నేషనల్ ఇనిస్టిట్యూట్ ఆఫ్ టెక్నాలజీ నుండి గ్రాడ్యుయేట్ అయిన వెంటనే తాను నటుడిగా కొనసాగాలని నిర్ణయించుకున్నాడు.

 సినీ జీవితం 
లఘు చిత్రాలతో తన ప్రయాణాన్ని మొదలుపెట్టి తన సొంత బ్యానర్ కార్తికేయ క్రియేటివ్ వర్క్స్ లో నిర్మించిన  "ప్రేమతో మీ కార్తీక్" చిత్రం తో తెలుగు చిత్ర పరిశ్రమలోకి ప్రవేశించాడు. కానీ ఆ తరువాత అదే బ్యానర్  పై అజయ్ భూపతి దర్శకత్వంలో నటించిన ఆర్‌ఎక్స్‌ 100  చిత్రం భారీ విజయాన్ని సాధించి అతని ప్రతిభని అందరికీ తెలిసేలా చేసింది. అలా ఆ తరువాత 2019 లో హిప్పీ, గుణ 369, నాని గ్యాంగ్ లీడర్, 90ఎంఎల్ చిత్రాలలో నటించాడు. అటు హీరోగా క్రేజ్ సంపాదిస్తూనే ఇటు మంచి నటుడిగా తన ప్రతిభని చూపించాలని  హీరో నాని తో గ్యాంగ్ లీడర్ చిత్రంలో విలన్ గా నటించి విమర్శకుల ప్రశంసలందుకున్నారు. కొత్త దర్శకుడు కౌశిక్ పెగళ్ళపాటి డార్క్ కామెడీ కథతో గీతా ఆర్ట్స్ 2 బ్యానర్ పై బన్నీ వాసు నిర్మించిన “చావు కబురు చల్లగా” లో నటించాడు.
అవార్డ్స్
కార్తికేయ గుమ్మకొండ నాని గ్యాంగ్ లీడర్ సినిమాలో విలన్ పాత్రకుగాను ఆయన 2019 సైమా అవార్డు - ఉత్తమ విలన్ అవార్డును అందుకున్నాడు.
thumb|ఉత్తమ విలన్ గా (గ్యాంగ్ లీడర్) సినిమాకు గాను అవార్డు అందుకుంటూ

 నటించిన సినిమాలు 
సంవత్సరంచిత్రంపాత్రదర్శకుడు2017ప్రేమతో మీ కార్తీక్కార్తిక్రిషి2018ఆర్‌ఎక్స్‌ 100శివఅజయ్ భూపతి2019హిప్పీ టి. యస్. కృష్ణ2019నాని గ్యాంగ్ లీడర్దేవ్ (విలన్)విక్రమ్. కె. కుమార్2019గుణ 369గుణఅర్జున్ జంధ్యాల2019 90ఎంఎల్ దేవదాస్శేఖర్ రెడ్డి ఎర్రా2020 చావు కబురు చల్లగా బస్తీ బాలరాజు కౌశిక్ పెగాళ్ళపాటి2021రాజా విక్రమార్కవిక్రమ్శ్రీ సరపల్లి2022వలిమై  హెచ్. వినోద్2023బెదురులంక 2012క్లాక్స్

 పురస్కారాలు 
సైమా అవార్డులు

 2019: సైమా ఉత్తమ ప్రతినాయకుడు (నాని గ్యాంగ్ లీడర్)

మూలాలు 

వర్గం:తెలుగు సినిమా నటులు